Numraer  13 


1.  JULI  1937 


86.  Aaro-ans' 


De  Sidste  Dages  Helliges  Tempel  i  Cardston,  Canada. 

Arven  fra  Mormonernes  Hjem. 

Tale  af  Frank   Evans,  Salt  Lake  Cily. 


De  flittige  Hænder  skal  regere, 

men    den    dorske    skal   være    Skat   skyldig. 

Dette    Ordsprog    fremsætter    et    kedeligt    Emne,    men    i 
denne  Tid  forbliver  det  af  farlig  Betydning. 

Det  er  ved  aandelig  og  ikke  ved  fysiks  Magt,  at  Menne- 
skene styrer  bedst,  og  hvor  som  helst  det  aandeligc  mang- 
ler, bliver  Forstyrrelse  og  Kaos  Følgen  —  Egenkærlighed 
bliver  herskende,  Menneskekærlighed  forsvinder,  Hunger 
vil  eksistere,  hvor  der  er  rigelig  af  alt. 

Naar  den  sande,  kristne  Aand  mangler  lider  et  Folk  un- 
dertiden lige  saa  meget  under  Velstand,  som  i  Hungersnød. 
Videnskaben  kan  konstatere  Sted  og  Aarsager  til  menne- 
skelig Trang,  men  der  fordres  noget  mere  end  matematiske 
Beregninger  til  at  afhjælpe  dem.  Kun  ved  Anvendelse  af 
Principperne  i  Kristi  Lære  kan  Aarsagerne  til  undgaaelig 
menneskelig  Elendighed  fjernes  for  stedse.  »Alt,  hvad  I 
ville,  at  Menneskene  skulle  gøre  mod  eder,  det  gøre  I  ogsaa 
imod  dem,«  er  den  Leveregel,  som  Kristus  gav  os.  Vi  hører 
den  gentaget  saa  ofte,  men  man  prøver  ikke  at  leve  efter 
den.  Naar  hele  Folket  kan  blive  bevæget  til  at  efterleve 
dette  Princip,  og  ikke  nøjes  med  at  tale  om  det,  vil  de  fleste 
af  vore  Vanskeligheder  forsvinde. 

Kirkens  Funktion. 

Det  er  Kirken,  som  har  holdt  en  Gnist  af  Aandeligheden 
i  live,  og  det  er  Kirken  der  vil  holde  de  aandelige  Flammer 
brændende  saa  længe  der  er  noget  lavt  og  ondt  at  bekæmpe. 
Men  Kirken  er  Medlemmerne,  og  kan  ikke  hæve  sig  over 
Gennemsnitshøjden  af  sine  Medlemmer. 

Det  aandelige  udvikles  kun  i  Mennesket  ved  Anvendelse 
af  de  simple  Dyder.  Jeg  ønsker  ikke  at  gaa  tilbage  til  vore 
Fædres  Forsagelser,  men  jeg  vilde  gerne  gaa  tilbage  til  de 
Principper  de  praktiserede  i  deres  Liv  —  Flid,  Nøjsomhed, 
god  Husholdning  og  Selvtillid.  Den  nulevende  Generation 
har  gradvis  trukket  sig  bort  fra  disse  Principper,  og  end- 
skønt de  er  universalt  anerkendt  er  der  ingen,  der  er  villige 
til  at  komme  tilbage  til  dem.  I  trange  Tider  har  vi  laant 
paa  Fremtiden  i  Stedet  for  at  drage  Nytte  af  det  forbi- 
gangne. Vi  synes  at  tænke,  at  Principper  saa  vel  som  Ting 
gaar  ud  af  Mode.  En  af  vore  første  Pligter  er  at  overbevise 
os  selv  om,  at  Principper  skifter  aldrig. 

Vor  Kirkes  fundamentale  Læresætninger  er  lige  saa  nød- 
vendige nu,  som  da  de  først  blev  givet  os.  Jeg  kender  ingen 
bedre  Maade,  hvorpaa  jeg  kan  vise  min  Taknemlighed  til 
Kirken  end  at  leve  saa  nær  som  muligt  efter  dens  Lære. 

Som  man  bliver  ældre. 

I  ens  Barndom  og  Ungdom  tager  man  meget  for  givet. 
Hvad  ens  Omgivelser  er,  betragter  man  dem,  som  en  nød- 
vendig Del  af  ens  Erfaring,  om  de  er  gode,  daarlige  el- 
ler midt  imellem,  uden  Ros  eller  Klage.  Maaske  fordi  der 
ikke  er  Lejlighed  til  Sammenligninger.  Men  naar  man  bli- 
ver ældre  og  ens  Erfaringer  og  Kontakter  udvides,  ser  man 
mere  klart  Værdien  af  disse  tidligere  Kræfter,  som  faar  saa 
stor  Betydning  senere  hen  i  Livet.  Man  ser  tilbage  paa  de 
Velsignelser  man  har  nydt  i  den  Tid,  med  en  Slags  Skam- 
følelse, fordi  man  ikke  den  Gang  paaskønnede  dem. 

Enhver  der  er  bekendt  med  Samfundslivet  i  Utah  i  Sta- 
tens tidlige  Historie  genkalder  med  Lethed  i  deres  Erin- 
dring Mormonhjemmene  fra  den  Tid  beskedne,  for- 
dringsløse, rene  og  ordentlige  --  hvor  der  ingen  Gæld  var, 
og  ingen  Uforsigtighed  i  økonomisk  Henseende  hvor 
der  ingen  Luksus  fandtes,  men  hvor  Aandelighed  og  Tro 
holdt  til  Huse.  Der  var  ogsaa  Lykke,  thi  det  er  en  Del  af 
Kirkens  religiøse  Lære,  at  »Menneskene  er  til  for  at  de 
skulle  nyde  Glæde«.  Familiens  Føde  var  tarvelig  nok  til 
enhver  Tid,  men  der  var  en  nøje  studeret  Hensyntagen  til 
visse  Prineipper,  givet  som  de  hellige  Skrifter  siger.  »Ikke 
som  Befaling  eller  Tvang,  men  ved  Aabenbaring«,  og  be- 
stemt som  en  Advarsel  imod  Nydelse  af  de  Ting,  som  ikke 
er  gode  for  Helbredet,  Disse  Principper  var  stadig  frem- 
hævet for  Familien,  ikke  paa  en  negativ  Maade,  med  Frygt 
for  Straf  i  Tilfælde  af  Ulydighed,  men  paa  en  haabefuld 
Maade,  med  et  Løfte,  at  alle,  som  overholdt  dets  La^re, 
skulle  finde  Visdommens  og  Kundskabens  Skatte,  ja  skjulte 
Liggendefæ ;  de  skulle  løbe  og  ikke  blive  trætte,  og  de 
skulle  gaa  og  ikke  blive  matte«,  og  at  »Dødens  Engel  skal 
gaa  dem  forbi«. 

Disse  Lærdomme  foreskrev  Maadehold  i  Spise  og  abso- 
lut Afholdenhed  fra  berusende  Drikke  og  Narcotic,  anbe- 
falede at  spise  lidt  Kød  og  erklærede  at:  »Alle  gode  Urter 
har  Gud  bestemt  til  Brug  for  Mennesket,  hver  Urt  i  sin 
Tid,  og  hver  Frugt  i  sin  Tid;  alle  disse  skulle  bruges  med 
Visdom  og  Taksigelse«.  Drenge  og  Piger,  der  blev  opdraget 
under  disse  Lærdomme  i  de  gamle  Mormon-Hjem  har  levet 
og  set  dem  almindelig  antaget  og  praktiseret  i  vid  Udstræk- 
ning. 

Hjemmet  er  Hjørnestenen. 

I  Jesu  Kristi  Kirke  af  Sidste  Dages  Hellige  er  Hjemmet, 
og  har  altid  været  Hjørnestenen  for  det  religiøse  Liv.  Bi- 
kuben er  ofte  blevet  henvist  til  som  Symbolet  paa  Guds 
Maade  at  lære  Dyd  og  intelligent  Flid  paa.  Det  er  os  lært, 
at  Lediggang  er  Synd,  og  Arbejdets  adlende  Indflydelse  er 
indprentet  Ungdommen.  Sparsommelighed  er  en  Dyd.  Den 
er  ikke  egennyttig,  thi  skønt  den  har  med  materielle  Ting 
at  bestille  har  den  en  moralsk,  ja  endda  en  aandelig  Side, 
den  indbefatter  Visdom  i  Gavmildhed  og  Velgørenhed,  For- 
nuft i  Indkøb  og  i  at  spare.  Sparsommelighed  er  Visdom  i 
Brugen  af  Midler,  hvad  enten  det  er  Energi,  Tid,  Talenter 
eller  Materielle  Ting;  Sparsommelighed  er  en  Modgift  til 
Ødselhed.  For  at  kunne  praktisere  Sparsommelighed  maa 
man  bøje  sig  for  Disciplinen  —  ikke  paatvunget  af  andre, 
men  selvpaalagt.  Det  indbefatter  Opofrelse,  men  Lønnen 
er  Tillid,  Paalidelighed  og  Fremgang.  Dem,  der  er  uvillige 
til  at  gøre  denne  Opofrelse  forveksler  Begrebet  Sparsom- 
melighed med  Karrighed,  men  det  ene  er  nobelt,  det  andet 
er  smaaligt.  Sparsommelighed  er  en  Kilde  til  Ædelmodig- 
hed. 

Advarsel  imod  Gæld, 

For  30  Aar  siden  tilskyndede  Joseph  F.  Smith  fra  denne 
Talerstol  Folket  til  at  frigøre  sig  fra  Gæld.  Han  sagde:  »I 
de  gode  Tider  vi  har  nu,  burde  de  Sidste  Dages  Hellige 
absolut  frigøre  sig  for  Gæld.  Vi  har  nu  haft  en  lang  Periode 
af  Fremgang  og  gode  Tider,  og  vi  kan  vente,  at  det  kan 
slaa  om  naar  som  helst,  og  at  daarlige  Tider  vil  komme 
over  Land  og  Folk.« 

For  ti  Aar  siden  foreholdt  Præsident  Antone  W.  Iwins  i 
en  Række  Taler,  bemærkelsesværdige  for  deres  Kraft  og 
Klarhed,  og  hvori  han  henviste  til  Præsident  Smiths  Tale, 
de  Sidste  Dages  Hellige  det  ønskelige  i  at  komme  ud  af 
Gæld.  Kirken  har  lært  os  disse  Principper  fra  Begyndelsen 
og  de  er  reflekteret  i  de  Sidste  Dages  Helliges  Hjem. 

Omhyggelig  Omsorg  er  udvist  for  de  uheldigt  stillede.  Et 
Hjælpesystem,  kendt  overalt  i  Nationen  for  sin  Virksomhed 
er  blevet  udviklet  i  Kirken.  Det  tager  Hensyn  til  enhver 
Slags  Nød  og  er  blevet  en  effektiv  Genpart  af  den  Lære, 
som  siger  os,  at  vi  maa  alle  tage  vor  Del  af  Ansvaret  og 
gøre  vor  Part.  —  »Vi  maa  beskæftige  os  med  nyttigt  Ar- 
bejde, holde  os  ude  af  Gæld  og  respektere  de  rette  Autori- 
teter, og  dersom  det  alligevel  slaar  fejl  for  os,  saa  har  vi 
Krav  paa  den  nødvendige  Hjælp.« 

Lydighed  mod  Loven  læres. 

Børnene  er  lært  at  ære  Landets  Grundlov  og  ofte  gen- 

tages  den  af  vore  Trosartikler,  som  siger:  »Vi  tror,  at  det 
er  rigtigt  at  være  Konger,  Præsidenter  og  Øvrigheder  un- 
derdanige, samt  at  adlyde,  ære  og  opretholde  Lovene.  De 
bliver  paamindet  om,  at  Loven  i  gamle  Dage  holdtes  hellig. 
Skriveren,  som  skulde  afskrive  Lovene  maatte  møde  for- 
beredt baade  paa  Aand  og  Legeme.  Han  maatte  være  ren 
ellers  tillodes  han  ikke  at  afskrive  et  Ord  deraf;  og  Ypper- 
stepræsterne maatte  vaske  deres  Hænder  før  de  maatte 
røre  Lovens  Rulle. 

I  sin  Askedstale  til  Mormon-Bataillonen,  et  Kompani  paa 
500  Mand,  udvalgt  fra  de  unge  Mænd  i  Kirken,  og  krævet 
til  Militærtjeneste  i  Krigen  med  Mexico,  sagde  Præsident 
Brigham  Young:  »Jeg  ønsker  at  sige  til  alle  Mennesker,  at 
de  Forenede  Staters  Grundlov,  som  den  blev  affattet  af 
vore  Fædre,  var  dikteret,  var  aabenbaret,  var  nedlagt  i  deres 

Hjerter  af  den  Almægtige  Jeg  siger  eder  hold  Lovene 

i  Ære  ...« 

Alle  disse  Lærdomme  tjener  til  at  vise  den  Indflydelse 
som  Kirken  søger  at  udøve  paa  Hjemmet.  Livet  kan  være 
fattigt  paa  verdslige  Ting  og  paa  forskellige  Erfaringer; 
men  der  er  en  Rigdom  og  en  Styrke  i  et  saadant  Hjem, 
som  ingen  materielle  Ting  kan  sammenlignes  med. 

At  opretholde  og  støtte  retmæssig  Autoritet,  baade  i 
Stat  og  i  Kirke,  er  hvad  der  forventes  af  enhver  Borger. 
I  Udvælgelsen  af  offentlige  Embedsmænd,  som  er  Offent- 
lighedens Tjenere,  burde  man  beflitte  sig  paa  at  vælge  de 
bedst  skikkede,  men  naar  en  Mand  er  valgt  og  indsat  i  sit 
Embede  maa  han  betragtes  som  Folkets  Tjener,  og  det  for- 
ventes af  enhver  at  opretholde  og  støtte  ham  i  hans  Em- 
bede. Det  er  ikke  ualmindeligt,  at  de  sidste  Dages  Hellige 
beder  for  civile  Embedsmænd  baade  i  deres  Hjem  og  fra 
Prædikestolen  i  deres  Kirker. 

Overfor  et  Problem. 

Vi  staar  i  Dag  overfor  Problemet  at  omregulere  vore 
sociale  og  økonomiske  Forhold.  Dette  Problem  vedrører 
direkte  Familiens  og  Hjemmets  Sikkerhed.  Min  Tro  er,  at 
Menneskene  her  og  nu  har  Midlerne  i  deres  egne  Hænder 
til  at  sætte  Tingene  i  Orden.  Hvad  det  gælder  om,  er  at  an- 
vende dem,  det  vil  muligvis  gaa  langsomt,  men  jeg  tør  for- 
udsige, at  det  vil  gaa  hurtigere,  end  vi  nu  er  i  Stand  til  at 
fatte.  Vi  ved,  hvad  der  er  retfærdigt.  Vi  ved,  at  Jorden 
frembringer  en  Overflod  af  materielle  Ting.  Vi  ved,  at  vi 
har  Midler  til  at  foretage  en  rigtig  Fordeling  af  disse  Ting. 
Vi  har  Metoden,  hvorved  vi  ved,  hvor  der  hersker  Trang. 
Ved  at  anvende  Principperne  i  Kristi  Lære  vil  Glæde  og 
Tryghed  træde  i  Stedet  for  Elendighed  og  Trang. 

Som  Hjælp  til  Hjemmelivet  er  Livet  i  de  forskellige  In- 
stitutioner i  vort  Samfund  her  for  Størstedelen  styret  af 
Kirken.  Skoleuddannelse  og  sociale  Aktiviteter  har  altid 
været  af  største  Betydning,  dens  Indflydelse  er  set  i  Op- 
rettelse af  Skoler,  hvor  Undervisning  i  de  almindelige  Sko- 
lefag har  gaaet  Haand  i  Haand  med  aandelig  Lære.  Præsi- 
deart Young,  da  han  gav  sine  endelige  Instruktioner  til  Dok 
tor  Maeser,  Principal  for  den  første  af  disse  Skoler,  sagde: 
»Broder  Maeser,  jeg  ønsker,  at  De  vil  huske  paa,  at  De 
ikke  burde  prøve  paa  at  lære  dem  saa  meget  som  Alfahetet 
eller  Multiplikationstabellen  uden  Guds   Aands  Vejledning. 

Til  et  højere  Niveau. 

Den  samme  Tanke  var  smukt  udtryk  af  Præsident  Cal- 
vin Coolidge  ved  Indvielsen  af  »Lincoln  Memorial«  Biblio- 
tek i  Brookings,  Syd-Dakota,  da  han  ifølge  Avisreferatet 
sagde:  »Vi  har  haft  meget  mere  travlt  med  at  søge  Oplys- 
ning, der  kunde  omsattes  ad  praktisk  Vej  i  Dollars  og 
Cents,  end  vi  har  haft  med  at  søge  Visdom,  der  kunne  lede 
os  frem  gennem  Evighederne.  Al  vor  Videnskab  og  al  vor 
Kunst  vil  aldrig  blive  det  sande  Middel  for  vor  Nations 
Avancement,  vil  aldrig  løfte  os  over  det  overfladiske  og 
det  kyniske,  vil  aldrig  give  os  en  Civilisation  og  en  Kultur 
af  værdig  og  vedvarende  Betydning,  med  mindre  vi  skal 
være  i  Stand  til  at  se  i  dem,  en  udvortes  Tilkendegivelse  af 
en  aandelig  Virkelighed.  Med  mindre  vore  Institutioner  for 
Lærdom  er  virkelige  Templer,  som  Ungdommen  nærmer 
sig  med  en  Følelse  af  Ærefrygt,  indviet  ved  Sandhedens 
Dyrkelse,  vil  de  alle  ende  op  i  Vildfarelse.  De  Oplysninger, 
der  faas  i  dem,  vil  simpelthen  blive  Midler  til  Udøvelse  af 
mere  ondt.  Vore  Institutioner  for  den  højere  Uddannelse,« 
sagde  han,  »maa  være  indviet  til  et  højere  Maal  -  Livet  i 
vor  Nation  maa  løftes  til  et  højere  Niveau. 

Hjemmet,  som  en  social  Enhed  har  undergaaet  nogle 
radikale  Forandringer  i  den  sidste  Generation.  Det  har 
uden  Tvivl  lidt  under  Tabet  af  nogle  af  de  gamle  Dyder, 
som  prægede  det,  men  begrundet  paa  moderne  Fordele 
kan  det  blive  endnu  mere  kompetent  end  tidligere.  I  øje- 
blikkelig og  stadig  Kontakt  med  de  mest  betydningsfulde 
Talerstole  i  Verden  kan  Hjemmet  blive  et  Led  i  den  store 
Kæde  gennem  hvilken  Verdensinteresser  kan  blive  forstaaet 
og  det  almene  Vel  fremmet.  Hjemmet  er  endnu  den  mest 
betydningsfulde  Enhed  i  det  sociale  og  religiøse  Liv.  I 
Hjemmet  ligger  de  største  Muligheder  for  Magt,  og  paa  det 
hviler  det  største  Ansvar. 

Henry  \V.  Gradys  Ord,  som  han  udtalte  for  50  Aar  siden 
er  ligesaa  passende  i  Dag,  som  den  Dag  de  blev  ytret.  Han 

sagde:  »Jeg  stod  paa  Højen  ved  vort  Kapitolium  og  Hjertet 
bankede  hæftigt  i  mit  Bryst,  som  jeg  betragtede  den  store, 
smukke  Marmorbygning,  og  Taarerne  glinsede  i  mine  Øjne 
ved  Tanken  om  dens  mægtige  Betydning,  ved  Tanken  om 
vor  Armé,  vort  Skatkammer,  vore  Dommere,  vor  Præsident 
og  af  vor  Kongres,  af  alt  det,  der  var  samlet  her,  følte 
jeg  at  Solen  paa  hele  sin  Kurs  ikke  kunde  se  ned  paa  et 
bedre  Syn  end  det  majestætiske  Hjem  for  vor  Republik, 
som  havde  lært  Verden  de  største  Lektier  med  Hensyn  til 
Frihed.  Saa  gik  jeg  ud  for  at  bsøge  en  Ven,  en  almindelig 
Mand  med  et  stille  Hjem  ude  paa  Landet.  Det  var  et  gan- 
ske almindeligt,  beskedent  Hus,  omgivet  af  store  Træer, 
med  Enge  og  Marker  omkring,  der  lovede  en  gylden  Høst. 
Der  stod  min  Vej,  Ejeren,  en  beskeden,  uafhængig,  oprig- 
tig Mand,  uden  Prioritetslaan  over  sit  Tag  og  ingen  Gæld 
paa  den  voksende  Sa-d  ...  ovre  ved  Huset  stod  hans  Hustru 
...  hans  Medhjælp  ...  og  Faderen,  en  gudfrygtig  Mand 
samlede  Familien  omkring  sig  og  læste  et  Kapitel  fra  Bibe- 
len, det  gamle  Budskab  om  Kærlighed  og  Tro,  saa  knælede 
de  ned  i  Bøn,  og  han  endte  Dagen  med  en  Tak  til  Gud  og 
at  nedbede  hans  Velsigelse  over  hans  Familie  og  Hjem. 
Som  jeg  saa  paa  dem,  forsvandt  Synet  af  vort  mægtige  Ka- 
pitolium ud  af  min  Hjerne,  glemt  med  dets  Skatkammer 
og  Glans,  og  jeg  sagde:  »Sikkerlig  her  --  her  i  disse  Hjem 
staar  vort  Lands,  Pagtens  Ark.  Her  er  dets  Majestæt  og 
Styrke  -  -  her  Begyndelsen  paa  dets  Magt  og  Enden  paa 
dets  Ansvar.« 

Maa  vore  Fædres  Gud  være  med  os  for  stedse  og  velsigne 
og  indvie  vore  Hjem  i  vort  elskede  Land. 


'Fremad!«   er   Verdens   vilde   Røst, 
Med  Damp  og  med  Vind  til  Vinge. 
»Hjemad«  er  Hjertets  milde  Trøst, 
Den   hvisker  saa  varmt  her  inde. 

»Fremad  til  Ære!«  er  Verdens  Raab, 
Mens  Bølgen  mod  Stavnen  bruser. 
Hjemme  at  være  er  Hjertets  Haab, 
Som  Sjælen  igennem  suser., 

O.  Arvesen. 

Tanker  til  Mor. 


/\AOR  —  min  egen  —  min  elskede  Mor 
*  *  ■  hvor  dejligt  dog  klinger  dit  Navn, 
du  er  den  bedste  jeg  ejer  paa  Jord, 
din  Kærlighed  —  den  er  min  Havn, 
du  er  min  Ven  —  mit  eet  og  alt 
du  trøsted  mig  hvergang  jeg  faldt. 

Mor  —  min  egen  —  min  elskede  Mor 

du  ledte  mig  frem  Skridt  for  Skridt, 

du  glæded  dig  over  jeg  voksed  mig  stor 

bestandig  med  mig  holdt  du  Trit, 

saa  tidt  og  saa  kærligt  du  sagde  God -Nat, 

sov  sødt  —  min  egen  —  min  elskede  Skat. 

Mor  —  min  egen  —  min  elskede  Mor 

mine  Tanker  i  Dag  er  hos  Dig, 

aah,  kunde  jeg  hviske  til  dig  de  Ord 

du  gav  din  Dreng  med  paa  Vej, 

saa  ofte  du  strøg  mig  henover  min  Kind, 

saa  kærligt  du  bortjog  al  Sorg  fra  mit  Sind. 

Mor  —  min  egen  —  min  elskede  Mor 

du  snart  bliver  gammel  og  graa, 

for  mig  din  Kærlighed  vokser  sig  stor, 

for  mig  vil  den  aldrig  forgaa, 

dit  Ord  for  mig  er  en  Ledestjerne 

og  aldrig  skal  nogen  den  fra  mig  fjerne. 

Mor  —  min  egen  —  min  elskede  Mor 
hvor  sødt  dog  klinger  dit  Navn, 
hvor  kærligt  det  lyder,  det  elskede  Ord, 
i  Glæde,  i  Nød    —  Sorg  og  Savn. 
Aah,  alle  I,  som  fra  Hjemmene  for 
glem  aldrig  at  sende  en  Tanke  til  Mor. 

Tilegnet  Mor.    Richard  Nielsen,  Aarhus. 

^Redaktionelt 


Fremgang. 


Fremgang  er  Maalesnoren  for  menneskelig  Eksistens;  en 
Prøve  paa  Kirkens  Tilstand;  og  Retningen  af  det  evige  Liv. 
Uendelig,  fortsat  Fremgang  er  hver  Sidste  Dages  Helligs 
høje  Ideal  og  oprigtige  Haah.  Kirken  drager  mod  sit  gud- 
dommelige Maal  paa  Fremgangens  Sti. 

Tilgang  i  Medlemsantal,  i  Kirkebygninger  og  Templer, 
bedre  Efterlevelse  af  Evangeliets  Forskrifter,  og  bedre  gen- 
sidig Forstaaelse  blandt  Menneskene  er  Mærker  paa  Frem- 
gang. Den  ny-omvendte  har  søgt  Sandheden  og  fundet  den, 
den  der  har  givet  af  sine  Midler  til  Opførelse  af  Kirkebyg- 
ninger har  smagt  den  Tilfredshed,  der  er  i  Offervillighed; 
hver  den,  som  har  efterlevet  Kirkens  Regler  har  vundet 
den  Styrke,  som  er  Lydighedens  Løn;  Venner,  som  taler 
godt  om  os  har  fundet  ud,  at  Kirkens  Grundvold  er  intel- 
ligent, oprigtig  Dyd.  Sandhed,  Opofrelse,  Lydighed,  Dyd  - 
er  nødvendige  Led  i  menneskelig  Fremgang. 

Formularen  for  Fremgang  er  ganske  simpel.  Først,  Uni- 
versets evige  Love  maa  anerkendes  og  respekteres.  For  det 
andet,  maa  disse  Love  anvendes  i  Visdom  efter  Tidens  Be- 
hov. En  omskiftende  Verden  maa  ikke  forlange,  at  de  fun- 
damentale Love  forandres,  men  kan  fordre  en  ny  Anven- 
delse af  de  uforanderlige  Sandheder.  Budet  »Du  skal  ikke 
stjæle«,  eller  lyve,  kan  ikke  ophæves,  ligemeget  hvilke  For- 
andringer, der  sker  i  menneskelige  Samfund.  Fremgang 
kan  skifte  Mønster,  men  den  er  altid  vævet  af  de  samme 
Traade. 

De  forskellige  Regeringers  Historie  illustrerer  Fremgan- 
gens Love.  Igennem  Aarhundreder  har  den  politiske  Sty- 
relse tilbudt  Menneskene  deres  Eksperimenter.  Nye  Teo- 
rier angaaende  Regeringsformer  er  blevet  foreslaaet  som 
Universalmidler  for  alle  vore  Samfundsonder,  i  Særdeles- 
hed de  økonomiske.  Naarsomhelst  disse  nye  Forsøg  har  ig- 
noreret Gud  og  Naturens  uforanderlige  Love  har  de  brudt 
sammen  under  Vægten  af  deres  egne  Fejl,  og  har  uanset  af 
Perioder  af  Fremgang,  resulteret  i  menneskelig  Elendighed 
og  Lidelse.  Mange  fantastiske,  ofte  bedragende  Eksperi- 
menter i  politisk  Styre,  som  ringeagter  de  evige  Love,  er 
tilbudt  Verden  i  Dag.  De  skrumper  sammen  under  Histo- 
riens klare  Lys.  De  skulle  prøves  ved  Livets  sande  Stan- 
darder. 

Vor  nuværende  Tid  er  forstyrret  og  synes  usikker.  Sløret 
er  tykt  og  mørkt  for  vore  Øjne.  Enhver  Sidste  Dages  Hellig 
i  ethvert  Land,  skulle  gøre  sig  klart  om  de  økonomiske, 
sociale  og  politiske  Forslag,  som  fremkommer  staar  i  Har- 
moni med  den  Lærdom,  der  fremsattes  i  de  ti  Hud,  i  Jesu 
Bjergprædiken  og  andre  evige  Love  for  Menneskenes  Op- 
førsel. Hvis  ikke  de  gør  det,  kast  dem  tilside,  hvis  de  gør 
del  tag  imod  dem.  Saaledes  er  Betingelserne  for  Fremgang 
i  hele  Verden.        John  A.  Widtsoe. 


Tilbage  til  København. 


Missionspra^sident  Alma  L.  Petersen  og  Familie  er  atter 
tilhage  i  Køhcnhavn  efter  at  have  overværet  Missionspne- 
sidenternes  aarligc  Konference,  som  i  Aar  hlev  afholdt  i 
Paris.  De  fortæller  om  en  meget  interessant  og  kererig 
Konference.  Og  havde  paa  samme  Tid  Lejlighed  til  at  se 
Udstillingen  i  Paris. 


En  Erklæring. 


Da  jeg  har  erfaret,  at  der  synes  at  van-e  en  Misforstaaelse 
med  Hensyn  til  den  for  nylig  udsendte  danske  Missioiuer, 
Figat  H.  Breum  fra  Køhcnhavn,  ønsker  jeg  herved  at  op- 
lyse, at  Ældste  Breums  Mission  finacieres  af  Medlemmer 
og  Venner  af  Kirken  i  Danmark,  gennem  Dansk  Missionær^ 
forening  og  ikke  af  Københavns  Gren  alene. 

Dansk  Missionærforenings  Bestyrelse  har  anmodet  mig 
om  at  udpege  og  kalde  en  Mand  til,  til  Missionærarbejde  i 
Danmark,  da  Foreningen  føler  sig  i  Stand  til  at  yde  endnu 
en  Missionær  den  financielle  Støtte,  som  kræves. 

Det  er  et  særdeles  smukt  Arbejde,  der  her  udføres  af 
»Dansk  Missionærforening«,  og  jeg  ønsker  at  opmuntre 
Kirkens  Medlemmer  og  Venner  i  Danmark  til  at  støtte  For- 
eningen i  dens  rosværdige  og  uselviske  Bestræbelser  paa  at 
fremme  Guds  Sag  blandt  det  danske  Folk. 

Alma  L.  Petersen 

Missionspræsident. 

Disse  vidunderlige  Mormoner. 


Mere  end  80,000  Medlemmer  paa  Socialhjælpslisterne, 
men  nu  er  de  der  ikke  mere.  Og  her  er  Grunden. 

Af  Marc  A.  Rose. 

Under  denne  Overskrift  fandtes  der  i  det  amerikanske 
Maanedsskrift  »The  Commentalor«  for  Maj  1937  følgende 
Artikel: 

Da  Depressionen  kom  ned  som  en  Ulv  over  de  trofastes 
Fold  bar  Jesu  Kristi  Kirke  af  Sidste  Dages  Hellige  sig  ad, 
som  enhver  anden  Kirke,  og  dens  Medlemmer  bar  sig  ad, 
som  andre  Amerikanere.  Hvilket  er  ensbetydende  med,  at 
da  deres  Sparepenge  var  opbrugt,  og  de  ikke  kunde  finde 
Arbejde,  gik  Mormonerne  paa  Soeialhja'lpslisterne. 

En  sjettedel  af  Mormonerne  var  paa  direkte  Understøt- 
telse for  halvandet  Aar  siden,  17,1)  pro  Cent  af  dem,  for  at 
give  det  nøjagtigt,  hvilket  beløb  sig  til  84,460  Personer. 

I  Dag  er  der  ingen  af  dem  paa  Sociallisterne.  Kirken  ta- 
ger vare  paa  sine  egne.  Den  er  gaaet  tilbage  til  de  Prin- 
cipper, som  Pionererne  fulgte,  da  de  bosatte  sig  i  det  nye 
Land  og  begyndte  at  opdyrke  det.  De  hjalp  hinanden  og 
bad  ikke  om  Hjælp  fra  nogen  udenfor.  Det  tog  god  Organi- 
sation, gode  Hjerner  og  godt  haardt  Arbejde  at  faa  84,460 
Personer  taget  af  Socialhjadpslisterne  og  skaffe  dem  Be- 
skad'tigelse  af  en  eller  anden  Slags.  Maaden,  hvorpaa  det 
blev  udført  er  interessant.  Men  ikke  halv  saa  interessant, 
som  Grunden,  hvorfor  det  blev  gjort. 

Mormonernes  »Sikkerhedsplan«  blev  iværksat  for  at 
frelse  Mennesker.  Langvarig  Understøttelse  var  skadelig 
for  hele  Kirken.  Socialhjælpen  nedbrød  Karakteren  hos  de 
Mennesker,  som  levede  deraf,  og  de  andre  Medlemmer  tabte 
i  stadig  tiltagende  Grad  Ansvarsfølelsen  over  for  deres 
Brødre  eller  Kirken.  De  Arbejdsløse  vænnede  sig  hurtig  til 
at  vilde  være  arbejdsløse.  Dybt  bekymrede  over  Forholdene 
paabegyndte  Kirkens  Ledere  det  store  Program,  som  en 
moralsk  Forholdsregel,  for  at  stætte  Styrke  i  Bygradene 
og  genoprette  Selvrespekt. 

Der  er  nyt  Liv  i  Kirken,  er  jeg  blevet  fortalt,  Medlem- 
mer, som  var  blevet  ligegyldige  med  Betalingen  af  deres 
Tiende  er  atter  trofaste  i  den  Betning.  Medlemmer,  som 
igennem  de  fede  Aar  var  kommet  i  Vane  med  at  forsømme 
den  gode  Skik  hos  Mormonerne,  at  faste  den  første  Søn- 
dag i  hver  Maaned  og  betale  Prisen  af  to  Maaltider  ind  til 
de  fattiges  Kasse,  tog  Skikken  op  igen.  Kirkens  Organisa- 

tioner,  baade  Mænds  og  Kvinders,  arbejder  haardt,  og  vi 
gentager,  der  er  ingen  Mormoner  paa  Socialhjælpslisterne. 

Amerika,  som  et  hele  staar  Ansigt  til  Ansigt  med  det 
samme  Problem.  Mormonerne  er  ikke  de  eneste  Modtagere 
af  offentlig  Understøttelse,  som  er  blevet  ligegyldige,  og  er 
kommet  paa  Tanker  om,  at  Verden  skylder  dem  deres  Op- 
hold. Heller  ikke  er  velhavende  Mormoner  de  eneste  Ame- 
rikanere, som  har  glemt  den  rette  Samfundsaand.  Men 
Mormonerne  er  de  eneste  endnu,  som  virkelig  har  gjort 
noget  stort  for  at  genoprette  den  Moral,  som  de  lange 
Aars  Afhængighed  af  Staten  har  gnavet  bort. 

Mormonerne  erklærede,  at  det  var  deres  Hensigt,  at 
»Uafhængighed,  Flid,  Arbejdsomhed  og  Selvrespekt  skulle 
engang  igen  blive  herskende  blandt  Folket«.  Sikkerheds- 
planen  skal  gøres  permanent,  i  det  Haab,  at  Lediggang 
skal  for  stedse  blive  banlyst  fra  Kirken,  sammen  med  Fat- 
tigdom. 

I  de  tidlige  Dage,  da  Mormonerne  bosatte  sig  ude  i  Ve- 
sten oprettede  de  Institutioner,  som  kaldtes  »Biskoppernes 
Forradshuse«.  Pionererne  betalte  deres  Tiende  i  Smør,  Æg, 
Kartofler,  Sæd  og  andre  Landbrugsprodukter.  Denne  Ti- 
ende »af  sin  Slags«  blev  samlet  i  Biskoppernes  Forraads- 
huse  og  fra  disse  indsamlede  Forraad  uddelte  Biskoperne 
til  dem,  der  trængte  til  Hjælp. 

Kirken  drev  ogsaa  paa  den  Tid  Landbrug,  Kreaturavl 
og  Industrier  af  forskellig  Slags,  og  dette  gav  mere  For- 
raad i  Biskoppernes  Forraadshuse.  Dette  System  gik  ud  af 
Brug  og  Andels-Industrierne  blev  nedlagt  gennem  de  gode 
Aar,  hvor  der  var  rigeligt  Arbejde.  Og  Tiende  blev  betalt 
udelukkende  i  Penge. 

Saa  kom  det  økonomiske  Sammenbrud,  og  Kirken,  ikke 
klogere  end  vore  Statsmænd  og  Økonomer,  troede  det  vilde 
snart  være  overstaaet.  Fra  først  af  saa  Mormonerne  ikke 
nogen  Grund  til  ikke  at  følge  Trop  med  Resten  af  Befolk- 
ningen. De  var  Skatteydere  og  paa  store  Strækninger  i  Ve- 
sten udgjorde  de  langt  den  største  Del  af  Skatteyderne  — 
saa  de  tog  imod  Hjælp  fra  Skatterne;  de  tog  imod  For- 
bundsregeringens Maade  at  handle  Situationen  paa. 

Men  som  Aarene  gik  blev  Kirkens  Ledere  mere  og  mere 
bekymrede.  De  saa  Mænd,  som  havde  været  driftige  Far- 
mere blive  ligegyldige  og  villige  til  at  modtage  Hjælp  og 
lade  Staten  forsørge  dem,  uden  at  de  brød  sig  om  at  bestille 
noget.  De  fandt  Mormoner  i  Byerne,  som  ingen  Interesse 
udviste,  naar  de  blev  fortalt,  hvor  de  kunde  finde  Arbejde. 
De  saa  andre  Mormoner  villige  til  at  antage  Situationen  og 
lade  Staten  forsørge  de  trængende  og  lægge  den  gamle  mor- 

monske  Grundsætning  tilside,  at  Brødrenes  Velfærd  er  et- 
hvert Medlems  Ansvar. 

Kirkens  Ledere  beordrede  en  grundig  Undersøgelse.  De 
fandt  efter  deres  bedste  Skøn,  at  fra  11,500  til  16,500  af 
de  84,460  Medlemmer,  som  levede  af  Understøttelse,  kunde 
forsørge  sig  selv,  hvis  de  virkelig  vilde. 

Om  en  saadan  Undersøgelse  af  Forholdene  blandt  Folk  af 
alle  Slags  —  ikke  alene  Mormoner  —  som  lever  af  Under- 
støttelse her  i  Landet  vilde  vise  det  samme  Resultat  kunne 
være  meget  interessant  at  vide.  jeg  skulde  nærmest  antage, 
at  Mormonerne  ville  være  mindre  dovne  end  andre,  men 
paa  den  anden  Side  er  jeg  blevet  fortalt,  at  Mormonkirkens 
Ledere  regner  med  mere  Nøjsomhed,  end  andre.  Forbauset 
over  Resultaterne  af  denne  Undersøgelse  iværksatte  Kirken 
sin  »Sikkerhedsplan«.  Den  er  bygget  paa  en  Genoprettelse 
af  Biskoppernes  Forraadshuse.  Bidrag  indsamledes  i  Penge 
og  Varer.  Programmet  paabegyndtes  i  April  1936,  og  dens 
første  Maal  var  at  indsamle  Føde,  Klæder  og  andre  Nød- 
vendighedsgenstande  saa  der  var  nok  til  at  hjælpe  de  træn- 
gende over  den  næste  Vinter,  og  at  finde  Beskadigelse  for 
alle  dem,  der  modtog  Hjælp  fra  Kirken  selv.  Der  var  7,500 
Personer,  som  fik  Understøttelse  af  Kirken,  eller  lidt  over 
een  og  en  halv  pro  Cent  af  det  samlede  Medlemsantal  imod 
lidt  over  16  pro  Cent,  som  fik  Understøttelse  af  Staten.  Da 
Høsten  var  overstaaet  havde  Forraadshusene  400,000  Daa- 
ser  Fødevarer,  det  meste  af  det  henkogt  i  Kogerier,  som 
Kirken  havde  oprettet  for  at  skaffe  Arbejde  —  82,308  Pund 
Mel,  11,800  Pund  Kød  og  27,196  Beklædningsgenstande. 
Nyt  Tøj  blev  fabrikeret  og  syet,  og  gammelt  Tøj  renset  og 
repareret  paa  Kirkens  Systuer.  Der  var  ogsaa  andre  Ting 
indsamlet,  der  mindede  om  de  gamle  Forraadshuse  — 
4000  Bushel  Hvede,  7000  Pund  Majs,  Æbler,  Honning,  Hø, 
Byg,  Fjerkræ  og  Kreaturer. 

De  første  Arbejder,  der  blev  sat  i  Gang  indbefattede 
Gartnerier,  Kogerier  og  Systuer,  senere  blev  en  Del  Byg- 
ningsarbejde sat  i  Gang,  finansieret  delvis  af  lokale  Me- 
nigheder og  delvis  fra  Kirkens  Generalfond.  Ejere  af  Land- 
ejendomme overlod  2,296  Acres  Land  til  Brug  for  de  Ar- 
bejdsløse. I  Byerne  blev  der  gjort  alt  muligt  for  at  finde 
Beskæftigelse  til  de  ledige  og  1033  Mænd  blev  anbragt  i 
private  Foretagender  i  de  første  6  Maaneder.  Paa  363  for- 
skellige Arbejder,  som  blev  sat  i  Gang,  blev  19,000  Perso- 
ner beskæftiget. 

Ingen  blev  udbetalt  Penge  for  deres  Arbejde.  I  Stedet  for 
fik  Arbejderne  en  Kvittering  for  saa  mange  Timers  Ar- 
bejde. Naar  Arbejderen  trængte  til  Hjælp  gik  han  til  sin 
Biskop  med   sit  Arbejdsbevis  og  fik  udleveret,  hvad  han 

trængte  til.  En  Familieforsørger  fik  niere  for  sit  Arbejde 
end  en  ugift  Mand,  som  ingen  Forsørgerpligter  havde. 
Saaledes  blev  det  første  Objektiv  naaet.  Det  andet  Objektiv- 
var  at  faa  alle  Kirkens  Medlemmer  fjernet  fra  Social- 
hjælpslisterne.  Det  tog  0  Maaneder  til,  men  det  er  ogsaa 
naaet. 

Dette  Stykke  Arbejde,  var  muliggjort  ved  Mormonernes 
Talent  til  at  organisere.  Hele  Landet  er  organiseret.  Den 
mindste  Enhed  er  en  Mission,  som  eksisterer,  hvor  der 
kun  er  faa  Medlemmer.  De  fundamentale  Embeder  er 
Wards.  Der  er  1078  Wards  i  Landet,  som  hvert  styres  af 
en  Biskop  og  hans  to  Raadgivere,  og  som  varierer  i  Med- 
lemsantal  fra  saa  faa  som  150  op  til  over  1200  Medlemmer. 
Disse  1078  Wards  er  organiseret  i  118  Stave,  som  hver 
især  styres  af  en  Præsident  og  hans  to  Raadgivere,  og  va- 
rierer i  Medlemsantal  efter  deres  Beliggenhed  fra  1200  til 
over  12,000.  Navnet  Stav  kommer  af  Teltstav.  Det  er,  hvor 
Mormonismen  har  opslaaet  sit  Telt.  Hvert  eneste  Ward 
har  hele  Tiden  haft  en  Kvindelig  Hjælpe  forening,  baseret 
fuldstændig  paa  frivilligt  Arbejde.  Hvert  Ward  har  ligele- 
des en  Søndagsskole  for  alle  Klasser  i  alle  Aldre  og  for- 
skellige andre  religiøse  og  sociale  Organisationer.  Maski- 
neriet for  Programmets  Udførelse  var  allerede  eksisterende, 
saa  alt,  hvad  der  behøvedes  mere,  var  kun  en  Komité  til  at 
føre  Opsyn  med  Planens  Udførelse.  Det  første  Præsident- 
skab under  Hebcr  J,  Grant  forestod  Ledelsen  og  det  er 
almindelig  antaget,  at  J.  Reuben  Clark  Jr.  første  Raad- 
giver;  Ambassadør  til  Mexico  efter  Dwight  Morron  udar- 
bejdede mange  af  Ideerne  i   Programmet. 

Mormonerne  er  stærkest  i  Utah,  det  østlige  og  sydlige 
Idaho,  det  vestlige  Wyoming,  vestlige  Colorado,  Nevada, 
Arizona  og  Californien,  men  de  har  deres  Menigheder  i  saa 
godt  som  liver  eneste  Stat. 

Det  var  Brigham  Young,  som  engang  sagde:  Erfaringen 
har  lært  mig,  og  det  er  blevet  mit  Princip,  at  det  er  ikke 
godt  at  give  ud  og  give  ud,  til  Mænd  eller  Kvinder,  Penge, 
Føde,  Klæder  og  andre  Ting,  hvis  de  er  raske  og  arbejds- 
dygtige, saa  længe  der  er  noget  paa  Jorden  for  dem  at  be- 
stille. At  følge  den  anden  Kurs  vil  ødekegge  ethvert  Sam- 
fund i  Verden  og  gøre  dem  til  Lediggængere.« 

Og  nu  efter  at  være  gaact  tilbage  til  hans  Princip,  be- 
kendtgør Kirken  sin  Tro  paa,  at  »Arbejdet  er  atter  sat  i 
Højsædet  og  er  det  styrende  Princip  i  Livet  hos  Kirkens 
Medlemmer«. 

Fra  Missionsmarken. 


AARHUS.  -  -  Fredag  den  14.  Maj  blev  Maren  Poulsen  Schou 
døb  af  Ældste  Arnold  V.  Bergesen.  Og  Fredag  den  4.  Juni  blev 
Kirstein  Viggo  Nielsen  og  Nielsine  Holck  Nielsen  døbt  af  Æld- 
ste Emil  Thomsen. 

Fredag  den  4.  Juni  afholdt  Dansk  Missionærforening  en  sær- 
deles vellykket  Festlighed. 

Festen  indlededes  med  Afsyngelse  af  Salme  Nr.  00:  Vi  glædes 
og  frydes  i  Sang  med  hverandre  og  Bøn  ved  Bi\  Ejnar  Erichsen. 

Ældste  Richardt  Nielsen  fremsagde  derpaa  en  Prolog  forfat- 
tet af  ham  selv,  hvorefter  Tæppet  gled  til  Side  for  Opførelsen 
af  et  lille  religiøst  Skuespil:  »Gaa  i  Alverden  ud«,  der  fantasi- 
fuldt illustrerede  de  farvede  Folkeslags  Modtagelse  af  Evange- 
liet. Der  medvirkede  ialt  11  unge  Piger  under  Ældste  Richardt 
Nielsens  kyndige  Instruktion,  og  den  overfyldte  Sal  lønnede 
den  pæne  Præstation  med  velfortjent  Bifald.  Efter  en  Klaver- 
Solo  af  Hr.  Pianist  Hansen  sang  Br.  Peter  Olsen:  Jeppe  Aakjærs 
»Solslraalerne«,  det  sidste  Digt  Aakjær  skrev,  mens  han  laa  paa 
Hospitalet  kort  før  sin  Død.  Derpaa  fremførtes  en  lille  Sketch, 
forfattet  af  Br.  Peter  Olsen:  Paa  Hundekirkegaarden.  Personerne 
fremstilledes  af  Ældste  Richardt  Nielsen,  Hr.  Aage  Sørensen  og 
Str.  Ellen  Rasmussen,  og  navnlig  fik  Str.  Ellen  Rasmussens  tørre 
Lune  Sketch'ens  morsomme  Pointe,  der  svævede  om  Misforstaa- 
elserne  mellem  en  Bokser  paa  to  og  en  Bokser  paa  fire  Ben,  til 
at  gnistre  af  Vittighed.  Efter  at  Pianist  Hansen  havde  spillet 
Alte  Kammeraden,  sang  Br.  Peter  Olsen  i  et  vanvittigt  Kustume 
og  med  sit  sædvanlige  sprudlende  Humør  en  sørgmunter  Vise, 
der  fik  Publikums  Lattermuskler  sat  i  gavnlig  Bevægelse.  Or- 
kestret, under  Kapelmester  Henningsens  Ledelse,  spillede  der- 
efter Tetras:  Sommernaeht  am  Bhein  og  Nattevagt  med  Str. 
Gerda  Jensen  som  Refrainsangerinde  og  sluttede  med  Siedes 
Stadion-March. 

Til  Slut  sang  til  Orkesterledsagelse  Strn.  Doris  Laier,  Paula 
Larsen  og  Br.  Rihardt  Nielsen  til  Melodi  af  den  gamle  Syren, 
Sangen  om  Aarhus,  forfattet  af  Br.  Richardt  Nielsen.  Med  et 
Par  venlige  Ord  sluttede  Br.  Rihardt  Nielsen,  der  havde  vieret 
Aftenens  Arrangør  og  muntre  Conferencier,  den  underholdende 
Del  af  Festen  og  Servering  af  Forfriskninger  og  Bortlodning  af 
Dukker  og  Billeder  tog  sin  Begyndelse.  Festen  afbrødes  ved  10 i 
Tiden  ved  Meddelelsen  om  et  Dødsfald,  hvorfor  Dansen  blev 
strøget,  og  den  i  et  og  alt  vellykkede  Fest,  der  havde  givet  et 
ganske  pænt  Overskud  til  Missionærfonden,  sluttede  med  Ar- 
syngelse  af  Salmen:  »Pris  (hid  fra  hvem«  og  Taksigelse  ved 
Distriktspræcident  Enoch  Thorne. 

KØBENHAVN.  —  Lørdag  den  19.  Juni  blev  Yonina  Palsson  døbt 
af  Ældste  Edwin  C.  Shipp  og  Falk  Konrad  Kinsky  og  Ørn 
Ingolf  Kinsky  døbt  af  Ældste  Marius  Hansen. 

ESBJERG.  -  Mandag  den  14.  Juni  blev  Johannes  Ansgar  Sø- 
rensen døbt  af  Ældste  Thomas  M.  Drury. 

Vel  ser  jeg  grand  i  Troen, 
Det  Sted  hvor  Herren  bor. 
Jeg  drager  af  mig  Skoen 
Ved  Tanken  paa  den  Jord, 
Hvor  Kærlighed  skal  raade 
Og  Kærlighed  bli'r  ved, 
Hvor  hver  en  Livets  Gaade 
Opklares  i  hans  Fred. 

Forfængelig  er  Verden, 
Dens  Glans  er  kun  Bedrag. 
Det  ser  vi  i  vor  Færden, 
Gud  blotter  det  hver  Dag. 
Derfor  vi  samle  Skatte 
Hvor  Møl  og  Rust  ej  gror, 
Forfængelighed  bør  fatte, 
At  Gud  i  den  ej  bor. 

Nu  glæder  sig  hvert  Hjærte 

I  himmelsk  Harmoni, 

Thi  al  vor  Sorg  og  Smerte 

Skal  Livet  Indhold  gi', 

Og  naar  vor  Strid  er  endt 

Vi  træder  frem  med  Lampen  tændt. 

Giv  Kristus  Æren,  for  vist 

Han  Bruden  belønner  til  sidst. 

Asta  Beyer. 

